రెండవ ఇన్నింగ్స్‌లో అదరగొట్టిన భారత్‌ స్పిన్నర్లు
ఆల్‌రౌండర్‌గా ఆకట్టుకున్న జడేజా
197 పరుగుల తేడాతో కోహ్లీ సేన గెలుపు
1-0తో టీమిండియా ఆధిక్యం
కాన్పూర్‌ : చారిత్రాత్మక 500వ టెస్టు మ్యాచ్‌లో నూజిలాండ్‌పై సోమవారం టీమిండియా ఘనవిజయం సాధించింది.కాగా ఈ మ్యాచ్‌లో న్యూజి లాండ్‌పై 197 పరుగులు తేడాతో టీమిండియా గెలుపొందింది.సెకండ్‌ ఇన్నింగ్స్‌లో 236 పరుగులకే న్యూజిలాండ్‌ ను ఆలౌట్‌ చేశారు. టెస్టుల్లో టీమిండియాకు ఇది 130వ విజయం.న్యూజిలాండ్‌పై టెస్టుల్లో భారత్‌కు ఇది 19వ టెస్టు మ్యాచ్‌ విజయం. గెలిచే అవకాశాలు నామామాత్రంగా ఉన్న ఈ మ్యాచ్‌లో డ్రాతో గట్టెక్కాలని చూస్తున్న న్యూజిలాండ్‌ ఆటగాళ్లకు టీమిండియా బౌలర్లు షాకిచ్చారు.కాగా రెండవ ఇన్నింగ్స్‌లో ఇండియా స్పిన్నర్లు అదరగొట్టారు.434 పరుగులు టార్గెట్‌లో భాగంగా 4 వికెట్లకు 93ల ఓవర్‌ నైట్‌ స్కోరుతో అయిదవ రోజు బరిలోకి దిగిన న్యూజిలాండ్‌ 236 పరుగులకే ఆలౌటైంది.దీంతో మూడు టెస్టుల సిరీస్‌లో భారత్‌ 1-0 ఆధిక్యం సాధించ గలిగింది.కాగా రెండవ ఇన్నింగ్స్‌లో భారత బౌలర్లు అశ్విన్‌ 6 వికెట్లు తీసుకోగా,షమీ 2 వికెట్లు,జడేజా 1 వికెట్‌ తీసుకున్నాడు. ఇక మూడు టెస్టు మ్యాచ్‌ల సిరీస్‌ల భాగంగా రెండవ టెస్టు మ్యాచ్‌ సెప్టెంబరు 30 నుంచి కోల్‌కత్తా లోని ఈడెన్‌ గార్డెన్స్‌లో జరుగనుంది.
అయిదవ రోజు ఆట సాగిందిలా
కాన్పూర్‌ టెస్టులో న్యూజిలాండ్‌ 9వ వికెట్‌ను కోల్పోయింది. కాగా 132 పరుగులిచ్చి ఆరు వికెట్ల తీసిన అశ్విన్‌ చారిత్రాత్మక 500వ టెస్టు మ్యాచ్‌లో భారత విజయంలో కీలకపాత్ర పోషించాడు.
లంచ్‌ బ్రేక్‌కి న్యూజిలాండ్‌ స్కోరు 205/7
లంచ్‌ విరామ సమయానికి న్యూజిలాండ్‌ స్కోరు 205 7 చారిత్రాత్మక 500వ టెస్టు మ్యాచ్‌లో కివీస్‌ ఓటమి నుంచి తప్పించుకోవాలంటే 229 పరుగులు చేయాల్సి ఉంది. ఇంకా మూడు వికెట్లు మాత్రమే మిగిలి ఉండటంతో భారత్‌ విజయం ఖాయమని స్థితికి చేరుకుంది.
రెండు వరుస బంతుల్లో షీమీకి రెండు వికెట్లు
అనంతరం బ్యాటింగ్‌కు దిగిన వాట్లింగ్‌ 18 పరుగులు,క్రెయింగ్‌ 1 పరుగుచేసి స్వల్ప వ్యవధిలో పెవిలియన్‌కు చేరాడు. కాగా ఈ రెండు వికెట్లు కూడా షమీదక్కించుకోవడం విశేషం. 68వ ఓవర్‌ ఆఖరు బంతికి వాట్లింగ్‌ను బోల్తా కొట్టించిన షమీ,70వఓవర్‌ తొలిబంతికి క్రెయింగ్‌ను క్లీన్‌ బౌల్ట్‌ చేశాడు.దీంతో న్యూజిలాండ్‌ స్వల్ప వ్యవధిలో మూడు కీలక వికెట్లను కోల్పోయింది.
చారిత్రాత్మక విజయానికి బాట వేసిన జడేజా
గెలిచే అవకాశాలు నామమాత్రంగా ఉన్న వేళ, కనీసం జిడ్డు ఆట ఆడుతూ డ్రాతో గట్టెక్కాలని చూస్తున్న న్యూజిలాండ్‌కు జడేజా షాకిచ్చాడు. కాగా 120 బంతుల్లో 9 బౌండరీలు,1 సిక్స్‌ సాయంతో 80 పరుగులు చేసి భారత బౌలర్లకు సవాల్‌గా నిలిచిన రోంచీని పెవిలియన్‌ దారి పట్టించాడు. జడేజా విసిరిన బంతిని సరిగ్గా అంచనా వేయలేక పోయిన రాంచీ బంతిని గాల్లోకి పంపండంతో అశ్విన్‌ దాన్ని పట్టుకున్నాడు. దీంతో న్యూజిలాండ్‌ జట్టు 5వ వికెట్‌ను కోల్పోయింది.ప్రస్తుతం న్యూజిలాండ్‌ స్కోరు 60 ఓవర్లలో 170 పరుగులు కాగా, ఆ జట్టు చేతిలో మరో 5 వికెట్లు ఉన్నాయి. న్యూజిలాండ్‌ జట్టు విజయానికి ఇంకా 264 పరుగులు చేయాల్సి ఉంది. భారత్‌ ఆడుతున్న 500వ టెస్టులో విజయం సాధించేందకు మరో 5 వికెట్లను తీసుకోవాల్సి ఉన్నప్పటి పరిస్థితి అది.
భారత బౌలర్ల ఆధిపత్యం
టీమిండియా ఆడుతున్న చారిత్రాత్మక 500వ టెస్టు మ్యాచ్‌ను కనీసం డ్రాతో ముగిద్దామని న్యూజిలాండ్‌ శత విధాల ప్రయత్నించింది.కాగా ప్రత్యేకంగా గ్రీన్‌ పార్క్‌ స్టేడియం గోడ కట్టిన ఆటను కొనసాగిం చాలనుకుంది.చివరి రోజు ఆటకు ఆరు వికెట్లు న్యూజిలాండ్‌ చేతిలో ఉండటంతో ఆ జట్టు కొంత ధీమాగా ఉంది.అయితే ఆఖరు రోజు ఆట తొలి సెషన్‌లో భాతర బౌలర్లు పూర్తి ఆధిపత్యం చెలాయించారు.ప్రత్యేకంగా ఈ సెషన్‌లో జడేజా ఒక వికెట్‌ తీస్తే పేసర్‌ మొహ్మద్‌ షమీ రెండు పరుగుల వ్యవధిలో రెండు వికెట్లు తీసి కివీస్‌ను దెబ్బకొట్టాడు.దీంతో న్యూజిలాండ్‌కు ఘోర పరాజయానికి స్వాగతం పలుకగా,భారత్‌ చారిత్రాత్మక విజయం సాధించింది.కాగా 434 పరుగులు టార్గెట్‌గా 4 వికెట్లకు 93 పరుగుల ఓవర్‌ నైట్‌ స్కోరుతో రెండవ ఇన్నింగ్స్‌ కొనసాగించిన న్యూజిలాండ్‌ ఆరంభంలోనే తడబడింది.కవీస్‌ టాపార్డర్‌ ఆటగాడు ల్యూకీ రాంచీ 120 బంతులు ఆడి 9 బౌండరీలు,1 సిక్సర్‌తో 80 పరుగులు చేసి అయిదవ వికెట్‌గా వెనుదిరిగాడు.కాగా రోంచీ నిలకడగా ఆడుతున్న సమయంలో జడేజా వేసిన బంతికి బొల్తా పడ్డాడు.ఆ తరువాత వాట్లింగ్‌ 18 పరుగులు,క్రెయిగ్‌ 1 పరుగుల చేయగా భారత ప్రధాన ఆయుధం మొహ్మద్‌ షమీ చేతికి చిక్కారు. వాట్లింగ్‌ను ఎల్‌బిడబ్ల్యూగా పెవిలియన్‌కు పంపగా ఆ తరువాత ఓవర్‌ బంతికి క్రెయిగ్‌ బౌల్ట్‌ అయ్యాడు.కాగా సాంట్నార్‌ 71 పరుగులు సాధించి బాధ్యతతో ఆడినా జట్టును ఓటమి నుంచి తప్పించలేకపోయాడు.సాంట్నార్‌ ఎనిమిదవ వికెట్‌గా ఔటైన తరువాత మిగిలిన ఇద్దరు ఆటగాళ్ల స్వల్ప వ్యవధిలో పెవిలియన్‌కు చేరారు.దీంతో కివీస్‌ 236 పరుగులకే చాపచుట్టేయడంతో భారత్‌కు 197 పరుగులు భారీ విజయం దక్కింది.టీమిండియా బౌలర్లలో అశ్విన్‌ 6 వికెట్లు సాధించి కీవీస్‌ ఇన్నింగ్స్‌ను చెల్లాచెదురు చేయగా,షమీకి 2 వికెట్లు,జడేజాకు 1వికెట్‌ దక్కింది.కాగా ఈ మ్యాచ్‌లో ఆటు బౌలింగ్‌లోను,ఇటు బ్యాటింగ్‌లోను సత్తా చాటిన జడేజాకు మ్యాన్‌ ఆఫ్‌ ది మ్యాచ్‌ అవార్డు లభించింది. కాగా చివరి రోజు ఆటను కొనసాగించిన న్యూజిలాండ్‌కు రోంచీ-సాంట్నార్‌లు మరమ్మత్తులు చేపట్టారు.
కాగా భారత్‌ బౌలర్లను సమర్ధవంతంగా ఎదుర్కొంటూ ఇన్నింగ్స్‌ను ముందుకు తీసుకెళ్లారు.సుమారు 36 ఓవర్ల పాటు క్రీజులో నిలుచుని 102 పరుగులు భారీ భాగస్వామ్యాన్ని నెలకొల్పారు. అయితే రెండవ ఇన్నింగ్స్‌ 58 ఓవర్‌ను అందుకున్న జడేజా రోంచీని పెవిలియన్‌కు పంపాడు.కొంత నెమ్మదిగా పుల్‌ టాస్‌ వేసిన బంతిని రోంచీ మిడ్‌ వికెట్‌ మీదుగా షాట్‌ ఆడే యత్నం చేశాడు.అయితే ఆ బంతి ఔట్‌ సైడ్‌ ఎడ్జ్‌ తీసుకుని పాయింట్‌లో ఫీల్డింగ్‌ చేస్తున్న అశ్విన్‌ చేతికి చిక్కింది. దీంతో రోంచీ-సాంట్నార్‌ల భాగస్వామ్యానికి తెరపడింది.